શીર્ષક: મહાભારત-ગીતા વિનાના હિંદુ ધર્મને બચાવવા વિયેતનામમાં પિતા-પુત્રે શરૂ કરી ઝુંબેશ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇનરા સારાએ ચમ સમુદાયના કવિઓની કવિતાઓ શોધી કાઢીને તેનો સંગ્રહ પ્રકાશિત કર્યો છે

પણ સમય સાથે ઘણા બધા પરિવર્તનો પણ આપ્યા છે. કેટલુંક બચી ગયું છે, ઘણું બધું વિસરાઈ પણ ગયું છે.

ચંપા સમુદાય 2000 સાલના ઇતિહાસ સાથે આજે પણ બચી ગયો છે, પણ હવે અહીં હિંદુ ધર્મ નામશેષ થઈ જાય તેવો ખતરો છે.

ચંપા ક્ષેત્ર પ્રાચીન કાળમાં હિંદુ રાજ્ય હતું અને હિંદુ ધર્મનો ગઢ હતો. 

ચંપામાં આજેય કેટલાક પ્રાચીન મંદિરો બચ્યાં છે, જે સાક્ષી પુરે છે કે એક સમયે અહીં હિંદુ ધર્મની બોલબાલા હતી. 

સ્થાનિક ચમ સમુદાયનું શાસન બીજી સદીથી 18મી સદી સુધી ચાલ્યું હતું. 

ચમ સમુદાયમાં સૌથી વધુ વસતી હિંદુઓની હતી. બાદમાં તેમાંથી ઘણા બધાએ બૌદ્ધ અથવા ઇસ્લામ ધર્મ અપનાવી લીધો.

અહીંનો હિંદુ સમાજ હવે સંકોચાઈને નાનો થઈ ગયો છે. તેમને શોધવા માટે હું મી નિયેપ (MY NGHIEP) નામના ગામમાં પહોંચ્યો.

સદીઓથી હિંદુઓ વસ્યા છે

વિયેતનામમાં આવેલું હિંદુ મંદિર

ગામ એકદમ નાનું છે અને હાઈવેથી થોડું અંદર છે. બપોરનો સમય હતો અને સૂરજ માથા પર હતો. 

એક યુવાન તેમના ઘરની બહાર કૂર્તો પહેરીને અને માથે કપડું બાંધીને ઊભો હતો અને ફોન પર વાત કરી રહ્યો હતો. 

ઘરના રસોડામાં ભોજન તૈયાર થઈ રહ્યું હતું. તેમની ભાષા વિયેતનામી કરતાં થોડી જુદી હતી. 

ફોન પર વાત પૂરી કરીને તેમણે અમારું સ્વાગત કર્યું અને કહ્યું કે ચમ ભાષામાં તે પોતાના પિતા સાથે વાત કરી રહ્યો હતો.

ઘરની બહાર જમવા માટેના પાટલા મૂકાયેલા હતા. દરવાજા પર કેટલીક મૂર્તિઓ પણ લગાવેલી હતી. 

આ વિસ્તારમાં વારસાગત રીતે પશુપાલન કરતા આવેલા ઇનરા જાકા અને અને તેમના પિતા ઇનરા સારા આજે પણ હિંદુ પરંપરાને અનુસરે છે.

પિતા-પુત્ર હિંદુ ધર્મને બહારની દુનિયાની અસરોથી બચાવવા માગે છે. 

એટલું જ નહીં ચમ સંસ્કૃત્તિને જીવંત રાખવા માટે તેમણે કરેલા પ્રયાસોના કારણે આ સમુદાયના ખોવાઈ ગયેલા સાહિત્ય અને કલાને તેમણે ફરીથી શોધી કાઢ્યા છે.

ઇનરા સારા નવલકથાઓ લખે છે અને ચમ ભાષાના સારા કવિ છે. તેમણે ખૂબ મહેનત કરીને ચમ સાહિત્યના જૂના કવિઓની રચનાઓ એકઠી કરીને તેનો સંગ્રહ પ્રગટ કર્યો છે.

તમે આ વાંચ્યું કે નહીં?

બચપણમાં પોતાના સમુદાયના સુવર્ણ યુગ વિશેની વાતો તેમણે સાંભળી હતી. તેમાં કેટલીક વાસ્તવિકતા હતી, કેટલીક કલ્પના હતી.

તેઓ કહે છે, "મારા બચપણમાં મારા શિક્ષકો અને મારા પરિવારના વડીલોએ મને દંતકથાઓ અને અમારું જીવન કેવું હતું તે વિશે જણાવ્યું હતું. 

"હું મોટો થવા લાગ્યો, તેમ તેમ મારા...